## Logoere2STEMA 1

## REPUBLIKA E KOSOVËS - REPUBLIK O F KOSOVA

## KOMUNA – MUNICIPALITY

## HANI I ELEZIT

## Nr.04/6679/2020

## BUXHETI PËR VITIN 2021 DHE PARASHIKIMET BUXHETORE PËR VITET 2022-2023

KOMUNA HANI I ELEZIT

## Shtator 2020

**Hyrje**

Buxheti i komunës së Hanit të Elezit është një plan fiskal që përcakton të hyrat dhe shpenzimet e parashikuara për të udhëhequr shërbimet dhe politikat që zbatohen gjatë vitit fiskal 2021. Ai përcakton bazat për ato që do të jenë qëllimet dhe arritjet e komunitetit tonë.

Buxheti i propozuar do të vazhdojë të arrijë prioritetet afatmesme të komunës siç janë aprovuar në qershor 2020 me Kornizën Afatmesme të Buxhetit 2021-2023. Ju do të shihni se këtyre prioriteteve do t’i referohem përgjatë këtij dokumenti. Për më tepër, buxheti i propozuar reflekton kryesisht kërkesat e qytetarëve, siç paraqiten gjatë dëgjimeve publike buxhetore, të organizuara nga ekzekutivi.

Buxheti i vitit 2021 pasqyron përpjekjen tonë të vazhdueshme për të ofruar shërbime arsimore cilësore në nivelin parashkollor, fillor dhe të mesëm; shërbime shëndetësore, si dhe zhvillim të mëtutjeshëm të infrastrukturës që do të japë kontribut drejt zhvillimit të komunës së Hanit të Elezit.

Për t’i zbatuar prioritetet e mësipërme, buxheti për vitin fiskal 2021 ka përfshirë gamën e plotë të operacioneve dhe programeve komunale të cilat i përfshijnë të mëposhtmet:

* Zyra e Kryetarit
* Administrata dhe personeli
* Zyra e Kuvendit Komunal
* Buxheti dhe Financat
* Shërbimet publike, emergjenca dhe mbrojtja civile
* Zyra lokale e komuniteteve
* Bujqësia, Pylltaria dhe Zhvillimi Rural
* Zhvillimi Ekonomik
* Planifikimi Urban dhe Mjedisi
* Shëndetësia
* Shërbimet sociale
* Arsimi, Kultura, Rinia dhe Sporti

Programet e komunës vazhdojnë ta pasqyrojnë qëllimin tonë për ta përmirësuar cilësinë e jetës së qytetarëve tanë, shoqëruar me një menaxhim të shëndoshë dhe financiar.

Ky buxhet i mundëson komunës t’i mbajë të qëndrueshme shpenzimet dhe të financojë iniciativa dhe projekte të rëndësishme si ndërtimi i qendrës kulturore të Hanit të Elezit, ndërtimi i trotuareve dhe rrugëve, rregullim të ujësjellësit, ndërtimi i parkut te rruga “Isa Berisha”. Nga ana e arsimit, jemi zotuar për ndërtimin e sallës sportive në fshatin Gorancë, pajisjen e kabineteve me mjete mësimore, laboratorike dhe mjete sportive nëpër të gjitha shkollat, etj. Një numër i fshatrave të Hanit të Elezit do të përfitojnë nga ndërtimi i rrugëve lokale, trotuareve, ndriçimit publik dhe ndërtimi i kanalizimeve.

### Të hyrat buxhetore

Buxheti komunal për vitin 2021 mbështet 89% në transferet nga qeveria qendrore në formën e granteve qeveritare, ndërsa shuma e mbetur krijohet nga burimet e të hyrave vetanake. Grantet totale nga qeveria të propozuara për vitin 2021 janë 2,232,541.00 €, ndërsa 288,624.00 € apo 11% paraqesin burimet nga të hyrat vetanake.

Shuma e granteve të transferuara në komunë, duke përfshirë grantin e përgjithshëm, grantin specifik të arsimit dhe grantin specifik për shëndetësi, llogariten në bazë të një formule shtetërore, e cila merr parasysh numrin e nxënësve, numrin e shkollave, mësuesve (për grantin e arsimit), madhësinë e komunës, numrin e popullsisë, etj., (për grantin e përgjithshëm dhe atë të shëndetësisë).

Të hyrat vetanake të komunës përbëhen nga disa kategori kryesore të tarifave dhe taksave lokale: tatimin në pronë dhe në tokë, taksa e regjistrimit të automjeteve, lejet e ndërtimit, lejet e panove reklamuese, të hyrat nga shërbimet kadastrale, të hyrat nga shërbimet e ofiqarisë dhe të hyrat nga participimet në arsim dhe shëndetësi.

Një ndarje nga financimi qeveritar dhe nga hyrat vetanake të buxhetuara është paraqitur në grafikun vijues:

**Buxheti nga financimi qeveritar dhe nga të hyrat vetanake 2021, në mijë EURO**

Plani i të hyrave për tatimin në pronë dhe tokë llogaritet në faturën vjetore komunale, dhe bazohet në vlerën e pronës/tokës shumëzuar me normën tatimore, si dhe supozimin se komuna do të vazhdojë përpjekjet për arkëtimin e borxheve të vjetra.

Tarifat dhe taksat e tjera përcaktohen në bazë të një rregulloreje komunale, dhe në parim përcaktohen për aq sa kostoja e tyre të rikuperohet.

**Plani i të hyrave vetanake për vitin 2021 sipas llojit**

### Shpenzimet

Kostoja e personelit apo kategoria e pagave dhe shtesave paraqesin shpenzimin më të madh të buxhetit komunal (rreth 64% të buxhetit të përgjithshëm komunal) dhe qasja për caktimin e kësaj shume është sipas formulës. Kostot operative ose të mirëmbajtjes dhe ato operacionale të komunës siç janë: mallrat dhe shërbimet, shpenzimet komunale dhe subvencionet përfaqësojnë me rreth 19% të buxhetit. Rreth 17% të buxhetit të përgjithshëm paraqesin shpenzimet kapitale të shoqëruara me investimet në arsim, shëndetësi, shërbime publike dhe planifikim urban.

**Buxheti i shpenzimeve sipas kategorive ekonomike në total (2,520,166 EUR).**

Shpenzimet sipas kategorive ekonomike për vitin 2021:

* Pagat dhe shtesat 1,602,781 € apo 64.11%
* Mallrat dhe shërbimet 335,258 € apo 13.41%
* Shpenzimet komunale 67,000 € apo 2.68%
* Subvencionet dhe transferet 75,000 € apo 3.00%
* Shpenzimet kapitale 440,127 € apo 16.80%
* Totali 2,520,166 € apo 100%

# SI BUXHETON KOMUNA

## Procesi dhe parimet e buxhetit

Çdo vit, komuna përgatit një buxhet vjetor që llogarit të ardhurat që vijnë nga grantet e qeverisë qendrore, tatimet lokale dhe tarifat, si dhe burimet e tjera dhe përcakton një plan për mënyrën se si komuna synon t’i shfrytëzojë ato burime gjatë vitit pasues kalendarik.

Në përputhje me Ligjin për Menaxhimin e Financave Publike dhe Përgjegjësitë, komuna përgatit një buxhet të ekuilibruar, që do të thotë se shpenzimet e përvetësuara nuk e tejkalojnë shumën e burimeve që ajo e vlerëson se do të jenë në dispozicion për atë vit.

Procesi i buxhetimit fillon çdo pranverë (maj) kur komuna e pranon qarkoren buxhetore 01 të Ministrisë së Financave, e cila përcakton nivelin dhe burimet e ndara për komunën dhe pragun indikativ për mbledhjen e të hyrave vetanake komunale. Sipas saj komuna e zhvillon Kornizën Buxhetore Afatmesme e cila paraqet planin buxhetor për vitin e ardhshëm dhe parashikimin për dy vite dhe shërben si pikënisje për përgatitjen e buxhetit të vitit të ardhshëm. Dokumenti përfshin një analizë historike të të hyrave dhe shpenzimeve të Komunës, parashikimin e kornizës financiare për të hyrat e komunës dhe analiza më të hollësishme të projekteve kapitale të komunës, dhe aprovohet nga Kuvendi Komunal më së largu deri më 30 qershor.

Gjatë pjesës tjetër të verës, departamentet komunale dhe Departamenti i Buxhetit dhe Financave i Komunës vazhdojnë procesin e hartimit të buxheteve të hollësishme të departamenteve. Së pari, departamentet e tjera komunale e informojnë Departamentin e Buxhetit dhe Financave për nevojat për personel dhe nevojat e tjera për vitin e ardhshëm. Departamentet e mbështesin buxhetin e tyre kryesisht në të dhëna historike dhe inkurajohen që të mendojnë në mënyrë strategjike me qëllim të ofrimit të shërbimeve me cilësi të lartë duke ulur kostot e parëndësishme. Departamentet i hartojnë kërkesat e tyre buxhetore bazuar në një model specifik dhe i paraqesin të njëjtat në Departamentin e Buxhetit dhe Financave, si dhe Kryetarit të Komunës. Buxheti i propozuar, ndërsa puna është në proces, është në dispozicion për rishikim publik gjatë seancave dëgjimore të buxhetit për qytetarët. Departamentet komunale i përfundojnë buxhetet e tyre pasi të vijë qarkorja 02 e buxhetit të Ministrisë së Financave, në fillim të gushtit, me limite të forta se sa duhet të shpenzojë komuna për të pesë kategoritë në vijim: paga dhe mëditje, shpenzime komunale, mallra dhe shërbime, subvencione dhe investime kapitale.

Departamenti i Buxhetit dhe Financave i Komunës i rishikon hollësisht nevojat operative dhe programatike të secilit departament dhe vlerëson shumën e të hyrave që komuna do ta mbledhë gjatë vitit të ardhshëm, përveç granteve të qeverisë qendrore që do t’i marrë. Në fund të gushtit / fillimit të shtatorit, Zyra e Kryetarit dhe Departamenti i Buxhetit dhe Financave punojnë me departamentet e tjera për ta hartuar një propozim përfundimtar të buxhetit. Propozimi për buxhetin e komunës prezantohet dhe miratohet në Asamblenë Komunale para 30 Shtatorit. Buxheti komunal më pas dorëzohet në Ministrinë e Financave dhe konsolidohet në Buxhetin e Kosovës dhe miratohet nga Parlamenti i Kosovës çdo Dhjetor, dhe bëhet Ligj. Ligji për Buxhetin e Kosovës zbatohet më 1 janar dhe po ashtu paraqet buxhetin operativ komunal për atë vit.

**Kalendari buxhetor**

**Prill-Maj**

* Komuna e merr Qarkoren e Buxhetit 01 nga Ministria e Financave e cila parashikon financimin e burimeve të komunës, udhëzimet fillestare dhe kalendarin tregues të afatit kohor.
* Departamentet e komunës, bazuar në qarkoren 01, i përgatisin planin e tyre të Kornizës Afatmesme të Buxhetit (KAB) për tre vitet e ardhshme
* Zyra e Kryetarit të Komunës dhe Departamenti i Buxhetit dhe Financave në diskutim me departamentet e tjera vendosin për propozimin e KAB në Kuvendin Komunal

**Qershor**

* Asambleja Komunale rishikon dhe miraton Kornizën Afatmesme Buxhetore të Komunës

**Gusht**

* Fillon përgatitja e Buxhetit Vjetor Komunal të detajuar në bazë të qarkoren 02.
* Departamenti i Buxhetit dhe Financave të Komunës bashkë me Departamentet e tjera vazhdojnë procesin e hartimit të buxheteve të detajuara duke u bazuar në një model të sugjeruar për përgatitje të kërkesa buxhetore
* Projekt-buxheti vihet në dispozicion të publikut për rishikim gjatë seancave dëgjimore/dëgjimeve publike të buxhetit
* Zyra e Kryetarit të Komunës dhe Departamenti i Buxhetit dhe Financave punojnë me departamentet e tjera për të zhvilluar një propozim buxhet përfundimtar.

**Shtator**

* Asambleja Komunale diskuton dhe miraton buxhetin e propozuar
* Buxheti i aprovuar i paraqitet Ministrisë së Financave

**Dhjetor**

* Buxheti komunal konsolidohet në Buxhetin e Kosovës dhe miratohet nga Parlamenti

**Janar**

* Zbatohet Ligji për Buxhetin e Kosovës dhe ku përfshihet buxheti operativ komunal për vitin

**Gjatë tërë vitit**

* Departamenti i Buxhetit dhe Financave administron burimet e alokuara me Ligjin e Buxhetit dhe rregullisht rishikon të hyrat, shpenzimet, dhe çdo prirje apo ngjarje që mund të ndikojë në financat e komunës.
* Në baza të vazhdueshme, departamentet komunale japin informacione mbi performancën e programeve për të siguruar që burimet e komunës përdoren në një mënyrë që të maksimizojë vlerën e tatimpaguesit dhe të sigurojë shërbime me cilësi më të lartë

## Dokumentet e buxhetit

Buxheti i Komunës hartohet duke u bazuar në politikat dhe dokumentet fiskale të mëposhtme, të hartuara në nivelin qeveritar nacional dhe komunal. Meqenëse të gjitha buxhetet komunale konsolidohen në buxhetin e Kosovës, si bazë për zhvillimin e buxhetit të komunës, duke pasqyruar të hyrat, shpenzimet dhe planin e përgjithshëm financiar për vitin e ardhshëm, janë dokumentet më poshtë:

KORNIZA AFATMESME E SHPENZIMEVE (KASH) 2021-2023

KASH është një dokument që hartohet çdo vit, duke përfshirë planifikimin e shpenzimeve për periudhën trevjeçare. Ai përcakton prioritetet afatmesme të shpenzimeve dhe kufizimet buxhetore karshi të cilave hartohen dhe rafinohen planet sektoriale. KASH siguron bazën për planifikimin vjetor të buxhetit, në nivel nacional dhe komunal, kur ai të miratohet nga Qeveria e Kosovës.

QARKORET BUXHETORE

Çdo vit, sipas kalendarit buxhetor, Ministria e Financave lëshon deri në 3 qarkore për përgatitjen dhe prezantimin e propozimeve për vitin e ardhshëm buxhetor. Qarkoret buxhetore dorëzohen në institucionet e nivelit qendror, si dhe komunat, në mënyrë që të udhëzojnë përgatitjen e buxhetit. Procesi i vërtetë i buxhetit si në organizata buxhetore qendrore, ashtu edhe në komunë, fillon kur MF dërgon qarkoren e parë.

PLANI ZHVILLIMOR DHE URBANISTIK I KOMUNËS 2010-2025

Ky është një proces dhe plan teknik që lidhet me zhvillimin dhe dizajnin e shfrytëzimit të tokës dhe mjedisit ndërtimor në komunën e Hanit të Elezit. Edhe pse ky dokument është në proces të azhurnimit, prapë mbetet bazë kryesore për Departamentin e Urbanizmit që të përdoret për procesin e tyre të planifikimit vjetor dhe planifikimit buxhetor.

KORNIZA AFATMESME E BUXHETIT KOMUNAL (KAB Komunale) 2021-2023

Pas pranimit të qarkores buxhetore nga MF, dokumenti KAB përgatitet çdo vit, në mënyrë që buxheti të vendoset në një perspektivë afatmesme. Asambleja Komunale miraton këtë dokument çdo vit para 30 qershorit. KAB Komunale mbulon përgatitjen, ekzekutimin dhe monitorimin e planit buxhetor shumëvjeçar të komunës dhe përmban parashikimet e shpenzimeve dhe të hyrave.

RREGULLORJA E TAKSAVE KOMUNALE

Komuna miraton rregullore mbi ngarkesat, taksat dhe tarifat e përdoruesve, në bazë vjetore. Kjo rregullore përcakton ngarkesën e komunës dhe paraqet një tregues të rëndësishëm për të përcaktuar të hyrat vetanake komunale.

LISTA E PROPOZUAR E PROJEKTEVE KAPITALE SIC PRANOHEN NGA QYTETETARËT

Çdo verë, komuna mban dëgjime buxhetore me publikun dhe si rezultat i kësaj zhvillohet një listë e projekteve, sipas kërkesave të ndryshme. Shumica e kërkesave kanë të bëjnë me projekte kapitale të vogla dhe të mëdha. Komuna i përfshin shumicën e kërkesave të pranuara në planin vjetor të buxhetit komunal.

BUXHETI I PROPOZUAR KOMUNAL

Buxheti komunal është projekti i planifikuar i operimit financiar të komunës për vitin fiskal. Në përgjithësi, një buxhet llogarit të hyrat e pritura dhe shpërndan burimet për shpenzime të veçanta sipas prioriteteve dhe veprimeve të paracaktuara për zbatim.

## Baza e buxhetimit

Komuna përgatit dhe prezanton buxhetin e saj vjetor sipas kontabilitetit të bazuar në para të gatshme. Një buxhet i parave të gatshme detajon të ardhurat dhe shpenzimet e parave gjatë një periudhe të caktuar buxheti, në këtë rast gjatë një viti.

## Tab. 1. PROGRAMET DHE PËRMBLEDHJET E BUXHETIT SIPAS DEPARTAMENTIT

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Përshkrimi | Stafi | Pagat dhe shtesat | Mallrat dhe shërbimet | Shpenzimet komunale | Subvencionet dhe transferet | Shpenzimet kapitale | Total 2021 | Total 2022 | Total 2023 |
| Zyra e Kryetarit | 9 | 76,684 | 23,000 |  | 40,000 |  | 139,684 | 145,029 | 145,414 |
| Zyra e Kuvendit Komunal | 0 | 61,106 | 5,000 |  |  |  | 66,106 | 66,145 | 66,184 |
| Administrata dhe Personeli | 15 | 87,979 | 66,617 | 43,868 |  |  | 198,464 | 202,578 | 200,387 |
| Buxheti dhe Financat | 8 | 54,059 | 3,000 |  |  |  | 57,059 | 57,299 | 57,538 |
| Shërbimet Publike dhe Emergjenca | 10 | 65,730 | 60,000 |  | 8,500 | 95,000 | 229,230 | 244,481 | 225,232 |
| Zyra Komunale për Komunitete | 1 | 6,294 | 500 |  |  |  | 6,794 | 6,821 | 6,848 |
| Bujqësia, Pylltaria dhe Zhvillimi Rural | 6 | 33,965 | 3,500 |  | 11,500 |  | 48,965 | 51,037 | 53,387 |
| Zhvillimi Ekonomik | 3 | 21,436 | 2,000 |  |  |  | 23,436 | 23,536 | 23,636 |
| Planifikimi Urban dhe Mjedisi | 8 | 55,718 | 9,000 |  |  | 235,127 | 299,845 | 547,638 | 650,594 |
| Shëndetësia dhe Mirëqenia Sociale | 34 | 244,726 | 71,241 | 6,350 | - | 30,000 | 347,317 | 658,804 | 660,302 |
| Administrata (SH) | 2 | 15,924 | 495 |  |  |  | 16,419 | 16,494 | 16,570 |
| Shërbimet e shëndetësisë primare | 32 | 228,802 | 70,746 | 6,350 |  | 25,000 | 330,898 | 642,310 | 643,732 |
| Shërbimet sociale | 3 | 19,532 | 3,000 | 1,000 | - | - | 23,532 | 23,593 | 23,681 |
| Arsimi dhe Shkenca | 140 | 875,552 | 88,400 | 15,782 | 15,000 | 85,000 | 1,079,734 | 1,075,926 | 1,081,590 |
| Administrata (A) | 5 | 34,587 | 25,000 |  | 15,000 | 85,000 | 159,587 | 140,737 | 140,423 |
| Arsimi parashkollor dhe çerdhet | 13 | 66,393 | 23,000 | 2,500 |  |  | 91,893 | 94,241 | 94,982 |
| Arsimi fillor | 100 | 624,194 | 31,200 | 10,357 |  |  | 665,751 | 676,829 | 680,950 |
| Arsimi i mesëm | 22 | 150,378 | 9,200 | 2,925 |  |  | 162,503 | 164,119 | 165,235 |
| **TOTALI** | **237** | **1,602,781** | **335,258** | **67,000** | **75,000** | **440,127** | **2,520,166** | **3,102,888** | **3,194,754** |

# Tab.2. FINANCIMI I INVESTIMEVE KAPITALE 2021-2023

|  |  |  |  |  |  |
| --- | --- | --- | --- | --- | --- |
| **Kodi** | **Programi/përshkrimi** | **2021 Plani** | **2022 Vlerësimi** | **2023 Vlerësimi** | **Shpenzimet totale 2021-2023** |
|  |  |  |  |  |  |
|  | **SHPENZIMET KAPITALE TOTALE** | **440,127** | **987,669** | **1,070,375** | **2,498,171** |
| **180** | **Shërbimet publike dhe emergjenca** | **95,000** | **110,000** | **90,000** | **295,000** |
| **18444** | **Parandalimi dhe inspektimi i zjarreve** | **95,000** | **110,000** | **90,000** | **295,000** |
| 45628 | Riparimi i rrugëve dhe trotuareve të Hanit të Elezit | 5,000 | 10,000 | 10,000 | 25,000 |
| 41620 | Fond për emergjencë | 5,000 | 10,000 | 10,000 | 25,000 |
| 90573 | Ndriçimi publik në zonat urbane dhe rurale | 10,000 | 10,000 | 10,000 | 30,000 |
| 47216 | Shtimi i kapaciteteve të ujit dhe rregullimi i rrjetit të ujësjellësit | 40,000 | 50,000 | 50,000 | 140,000 |
| I ri | Ndërtimi i rezervarit të ujësjellësit në fshatin Gorancë | 25,000 | - | - | 25,000 |
| I ri | Participim për projektet me Efiçencë të energjisë | 10,000 | 10,000 | 10,000 | 30,000 |
| 41621 | Ndërtimi i një stacioni të autobusëve | - | 20,000 | - | 20,000 |
| **660** | **Planifikim urban dhe mjedisi** | **235,127** | **482,669** | **590,375** | **1,308,171** |
| **66480** | **Planifikimi urban dhe inspeksioni** | **235,127** | **482,669** | **590,375** | **1,308,171** |
| I ri | Shtrimi me kubëza betoni nëpër zonat urbane dhe rurale të Hanit të Elezit | 30,000 | 50,000 | 80,000 | 160,000 |
| I ri | Rregullimi i kanalizimeve nëpër zonat urbane dhe rurale të Hanit të Elezit | 20,000 | 50,000 | 120,000 | 190,000 |
| 48910 | Ndërtimi (rihapja, zgjërimi) dhe asfaltimi i rrugëve urbane dhe rurale në Han të Elezit | 25,000 | 40,000 | 60,000 | 125,000 |
| 41641 | Mjete të lira për bashkëinvestime | 20,000 | 30,000 | 50,000 | 100,000 |
| 41642 | Fond për hartimin e projekteve | 5,127 | 10,000 | 20,000 | 35,127 |
| 48921 | Ndërtimi i qendrës kulturore në Han të Elezit | 70,000 | 150,000 | 100,000 | 320,000 |
| 49987 | Ndërtimi i trotuareve për këmbësor në zonat urbane dhe rurale | 10,000 | 20,000 | - | 30,000 |
| 50146 | Ndërtimi i mureve mbrojtëse nëpër zonat urbane dhe rurale | 5,000 | 20,000 | - | 25,000 |
| 45772 | Rregullimi i prrockave dhe i kanalizimeve atmosferike në zonat urbane dhe zonat rurale | 25,000 | - | - | 25,000 |
| I ri | Rregullimi i parkut në rrugën “Isa Berisha” (asfaltim, trotuar, ndriçim publik, gjelbërim | 10,000 | - | - | 10,000 |
| I ri | Rregullimi i varrezave të qytetit | 10,000 | - | - | 10,000 |
| 47270 | Asfaltimi i rrugës Gorancë – Krivenik | 5,000 | - | - | 5,000 |
| 41635 | Rregullimi i shtratit të lumit lepenc | - | 5,000 | - | 5,000 |
| 41640 | Gjelbërimi i disa hapësirave publike | - | 7,669 | - | 7,669 |
| I ri | Ndërtimi i mbikalimeve në zonat urbane | - | 50,000 | 100,000 | 150,000 |
| I ri | Rregullimi i shtigjeve për këmbësor | - | 50,000 | 60,375 | 110,375 |
| **730** | **Shëndetësia dhe Mirëqenia Sociale** | **25,000** | **330,000** | **325,000** | **680,000** |
| **75050** | **Shërbimet e shëndetësisë primare** | **25,000** | **330,000** | **325,000** | **680,000** |
| I ri | Rregullimi i infrastrukturës në QKMF (Rregullimi i nxemjes) | 25,000 | - | - | 25,000 |
| 48948 | Ndërtimi i shtëpive dhe banesave për banim social |  | 330,000 | 325,000 | 655,000 |
| **920** | **Arsimi dhe shkenca** | **85,000** | **65,000** | **65,000** | **215,000** |
| **92175** | **Administrata** | **85,000** | **65,000** | **65,000** | **215,000** |
| 45667 | Rregullimi i infrastrukturës shkollore | 10,000 | 25,000 | 35,000 | 70,000 |
| 44179 | Pajisja e kabineteve me mjete mësimore dhe laboratorike | 15,000 | 20,000 | 20,000 | 55,000 |
| 41675 | Ndërtimi i sallave sportive në Paldenicë dhe Gorancë | 45,000 | - | - | 45,000 |
| I ri | Riparimi i objekteve të trashëgimisë kulturore | 5,000 | 10,000 | 10,000 | 25,000 |
| I ri | Blerja e pajisjeve sportive për sallat e sportit nëpër shkolla | 10,000 | 10,000 | - | 20,000 |

# Tab. 3. PLANI AFATMESËM I TË HYRAVE TOTALE TË BUXHETIT KOMUNAL 2021-2023

|  |  |  |  |  |  |
| --- | --- | --- | --- | --- | --- |
| Nr | Përshkrimi | Buxheti 2020 | Plani 2021 | Vlerësimi 2022 | Vlerësimi 2023 |
| a | b | c | d | e | f |
| 1 | TË HYRAT KOMUNALE TOTALE | 2,742,095 | 2,520,166 | 3,102,888 | 3,194,754 |
| 1.1 | TË HYRAT VETANAKE | 317,865 | 288,624 | 382,826 | 420,844 |
| 1.1.1 | Tatimi në pronë | 94,694 | 94,753 | 124,857 | 135,475 |
| 1.1.2 | Tatimi në tokë | 54,096 | 52,450 | 85,049 | 101,834 |
| 1.1.3 | Taksat komunale | 135,625 | 110,087 | 135,795 | 140,211 |
|  | Licencat dhe lejet | 97,500 | 77,500 | 96,375 | 98,703 |
|  | Certifikatat dhe dokumentet zyrtare | 7,050 | 6,512 | 7,220 | 7,258 |
|  | Taksat e pajisjeve motorike | 16,200 | 15,200 | 16,300 | 16,600 |
|  | Lejet për ndërtesa | 5,000 | 5,000 | 6,000 | 7,650 |
|  | Taksat tjera komunale | 9,875 | 5,875 | 9,900 | 10,000 |
| 1.1.4 | Ngarkesat komunale | 33,450 | 31,334 | 37,125 | 43,324 |
|  | Të hyrat nga qiraja | 6,250 | 5,720 | 5,700 | 6,650 |
|  | Bashkë-pagesat për arsim | 250 | 8,250 | 8,250 | 8,350 |
|  | Bashkë-pagesat për shëndetësi | 6,500 | 5,027 | 5,175 | 5,324 |
|  | Ngarkesat rregullatore | 10,000 | 6,000 | 8,000 | 12,000 |
|  | Ngarkesat tjera komunale | 10,450 | 6,337 | 10,000 | 11,000 |
| 1.1.5 | Të hyrat tjera | - | - | - | - |
| 1.2 | TRANSFERET QEVERITARE | 2,424,230 | 2,231,542 | 2,720,062 | 2,773,910 |
| 1.2.1 | Granti i përgjithshëm | 1,126,829 | 1,055,957 | 1,103,222 | 1,149,557 |
| 1.2.2 | Granti për arsim | 985,557 | 849,714 | 983,028 | 987,373 |
| 1.2.3 | Granti për shëndetësi | 311,844 | 325,871 | 633,811 | 636,980 |

**Data: 30.09.2020**

**Drejtor për Buxhet dhe Financa Kryetar i Komunës**

**Shabi Rexhallari Rufki Suma**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**